## Odluka o zamjeni pohabanih i oštećenih novčanica kuna i oštečenog kovanog novca kune i lipe

### NN 37/1994 (13.5.1994.), Odluka o zamjeni pohabanih i oštećenih novčanica kuna i oštečenog kovanog novca kune i lipe

# NARODNA BANKA HRVATSKE

Na temelju članka 42. i 67. stavak 1. točka 23. u svezi s člankom 35.
Zakona o Narodnoj banci Hrvatske ("Narodne novine" broj 74/92,
26/93. i 79/93.), Savjet Narodne banke Hrvatske na svojoj sjednici održanoj
10. svibnja 1994 godine, donio je

## ODLUKU

### O ZAMJENI POHABANIH I OŠTEĆENIH NOVČANICA KUNA I OŠTEČENOG KOVANOG NOVCA KUNE I LIPE

1. Narodna banka Hrvatske zamjenjuje pohabane i oštećene novčanice kune
i oštećeni kovani novac kuna i lipa koji se nalaze u optjecaju kao zakonsko
sredstvo plaćanja, na način utvrđen ovom odlukom.

2. Pohabane novčanice kuna zamjenjuju se u punom iznosu ako su novčanice
podnijete radi zamjene, nedvojbeno pohabane u optjecaju.

Pohabanim novčanicama kuna u smislu ove odluke smatraju se novčanice
koje su zbog upotrebe dotrajale, ili koje pak po svojem izgledu ne odgovaraju
više zahtjevima i potrebama urednog optjecaja.

3. Oštećene novčanice kuna zamjenjuju se uz naplatu nadoknade od 5%
od nominalne vrijednosti novčanica i to:

1) oštećene novčanice kuna čija veličina (dio podnesen radi zamjene
u jednom cijelom komadu) iznosi najmanje 60% od površine ispravne novčanice;

2) oštećene novčanice kuna koje su poderane na dva ili više dijelova
pa su lijepljenjem sastavljene u cijele novčanice;

3) novčanice kuna koje su cijele i prikladne za optjecaj ali su oštećene
pisanjem, crtanjem, polivene bojom, masnoćom, nagorjele, progorjele, natrulile,
izblijedile pri pranju odnosno zbog djelovanja kemikalija ili na drugi
način, ako veličina navedenog oštećenja ne prelazi 40% površine ispravne
novčanice kune.

4. Oštećene novčanice kune zamjenjuju se u punom iznosu :

1) novčanice kune koje su zbog dugog optjecaja dotrajale ali su pored
toga i poderane na dva ili više dijela, pa su njihovi dijelovi sastavljeni
lijepljenjem u cijele novčanice;

2) novčanice kune koje su oštećene na jedan od navedenih načina u stavku
3) ove odluke;

3) novčanice kune kojima nedostaje dio površine najviše do 6% ispravne
novčanice;

4) novčanice kune koje su zacijepljene, i to bez obzira na dužinu zacjepljenja.

5. Ne zamjenjuju se novčanice kune koje su oštećene na jedan od slijedećih
načina:

1) ako veličina novčanice kune (dio podnesen radi zamjene u jednom cijelom
komadu) iznosi manje od 60% velićine ispravne novčanice;

2) ako se na zamjenu podnese novčanica kune sastavljena lijepljenjem
iz više dijelova, a kad takva novčanica kune ima dvije različite oznake
serije.

3) stupanj oštećenja novčanica kune utvrđuje se upotrebom mjera od prozirnog
materijala izrađenih u veličini svakog apoena novčanica s tim šlo je svaka
mjera podijeljena na 100 jednakih pravokutnika, pri čemu jedan pravokutnik
odgovara jednom postotku (1%) velićine cijele novčanice

Pri utvrđivanju stupnja oštećenja novčanica kuna s pomoću mjera iz stavka
1. ove točke, u obzir se uzimaju samo potpuno pokriveni pravokutnici.

6. Zamjena oštećenog kovanog novca kuna i lipu vrši se u punom iznosu.
Zamijeniti se može oštećeni kovani novac kuna i Iipa samo ako su na zamjenu
podnijeti cijeli primjerci kovanog novca za koje je moguće utvrditi apoen
i originalnost.

7. Zamjena makulatora novčanica kuna i kovanog novca kuna i lipa vrši
se u punom iznosu.

8. Pohabane i oštećene novčanice kuna i oštećeni kovani novac kuna i
lipa koje su uslijed povlačenja iz optjecaja prestale biti zakonsko sredstvo
plaćanja zamjenjuju se u rokovima koje utvrdi Narodna banka Hrvatske.

9. Uputstvo za provođenje ove odluke daje Narodna banka Hrvatske.

10. Ova odluka stupa na snagu danom objave u "Narodnim novinama".

O.br. 245/94. Zagreb, 10. svibnja 1994

Predsjednik Savjeta Narodne banke Hrvatske guverner Narodne banke Hrvatske
dr. Pero Jurković, v. r.

Odluka, NN 37/1994-687